У нядзелю, 15 лютага, у аграгарадку Навасёлкі адбудзецца раённае свята — Масленіца. Пачатак у 13.00. У праграме — тэатралізаванае прадстаўленне, выступленні мастацкіх калектываў раёна, конкурс рыбакоў (збор у 8.00 на цэнтральнай вясковай плошчы, пасля заканчэння — юшка; галоўны прыз для пераможцы — дарагая вуда; заяўкі на ўдзел прымаюцца па тэлефоне 4-21-59), конкурс на самыя арыгінальныя санкі, святочнае шэсце, вогнішча. А якая Масленіца без бліноў? Імі пачастуюць народны клуб “Юнчанка” Юнькаўскага СДК і аматарскае аб’яднанне “Кухаронак” Навасёлкаўскага цэнтра культуры. З Пастаў у Навасёлкі на свята можна будзе дабрацца аўтобусам аўтатранспартнага прадпрыемства № 17 (з плошчы імя Леніна, пра час адпраўлення паведамім дадаткова). К. ГРЭСЬКА, дырэктар цэнтра культуры і народнай творчасці Пастаўскага раёна.